Roger Tsien

Roger Yonchien Tsien (kinesisk: 钱永健, pinyin: Qián Yǒngjiàn; født 1. februar 1952 i New York, død 24. august 2016 i Eugene i Oregon) var en amerikansk biokjemiker og professor ved Avdeling for kjemi og biokjemi ved University of California, San Diego. Han ble tildelt Nobelprisen i kjemi i 2008 sammen med Osamu Shimomura og Martin Chalfie, for oppdagelsen og utviklingen av grønt fluorescerende protein. Han gjorde banebrytende oppdagelser innen cellebiologi og nevrovitenskap.

 Biografi 
Tsien ble født i New York i 1952. Han ble Bachelor i kjemi og fysikk ved Harvard College i 1972. Tsien fortsatte ved "the Physiological Laboratory" ved University of Cambridge der han fikk sin Ph.D. i fysiologi i 1977 med avhandlingen The Design and Use of Organic Chemical Tools in Cellular Physiology.  Han fortsatte som forsker i Cambridge frem til 1981. Fra 1982 til 1989 jobbet han ved Berkeley og gjorde banebrytende arbeid innen "calcium imaging", blant annet utviklet han kalsiumindikatoren Fura-2 i 1985 som har vært et mye brukt verktøy gjennom årtier. Han ble professor Avdeling for kjemi og biokjemi ved University of California, San Diego fra 1989.

 Referanser 

 Eksterne lenker 



Kategori:Personer fra USA av kinesisk opphav
Kategori:Kjemikere fra USA
Kategori:Professorer fra USA
Kategori:Nobelprisvinnere fra USA
Kategori:Nobelprisvinnere (kjemi)
Kategori:Personer fra New York City